คือวันนี้มีแมวจรจัดมาที่บ้านครับแล้ว ผมเอาอาหารไปให้แล้วโดนข่วน ซึ่งผมได้ฉีดวัคซีนครบ 5 เข็มมาแล้ว(เข็มสุดท้ายวันที่ 21 กพ) ยังจำเป็นต้องไปฉีดซ้ำไหมครับ
สวัสดีค่ะ หากได้ฉีดวัคซีนป้องกันพิษสุนัขบ้าครบคอร์สมาแล้ว 5 เข็ม โดยเข็มสุดท้ายคือวันที่ 21 ก.พ. เมื่อโดนแมวข่วนในวันนี้ วันที่ 14 มี.ค. ยังไม่จำเป็นต้องฉีดวัคซีนกระตุ้นค่ะ เนื่องจากการฉีดวัคซีนครบ 5 เข็ม ร่างกายจะมีภูมิคุ้มกันสูงเพียงพอในการป้องกันการเกิดโรคได้นานเป็นปี (การที่ต้องฉีดครบ 5 เข็มให้มีภูมิคุ้มกันานเป็นปี เพราะระยะฟักตัวของโรคพิษสุนัขบ้า อาจนานเป็นปีได้) อย่างไรก็ตาม หลังจากเดือนนี้ไป หากเกิดโดนสัตว์กัดหรือข่วนอีก ก็ควรฉีดกระตุ้น 1 หรือ 2 เข็ม เพื่อให้ระดับภูมิคุ้มกันสูงต่อเนื่องออกไปอีกค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ